钦定古今图书集成/明伦汇编/闺媛典/第026卷 > 危清娘
## 钦定古今图书集成/明伦汇编/闺媛典/第026卷 > 危清娘

按《光泽县志》：危清娘，李应宿妻。幼性至孝，父饶奁具
甚厚。及嫔于李，尝鬻以购书勉夫卒业。翁恩任四川
建始令，以清白归，谋治第，屈于力。宿以告危，危曰：“吾
所期在尔力学，区区奁资何惜。”悉捐畀翁，翁甚重之。
迨翁没，姑老病危，纺绩以供，晨昏靡懈。子若孙服其
训，皆克有成。